CELEX: C2006/294/108
Language: sl
Date: 2006-12-02 00:00:00
Title: Zadeva T-259/06: Tožba, vložena 20. septembra 2006 — Torres proti UUNT — Navisa Industrial Vinícola Española (MANSO DE VELASCO)

2.12.2006   
            
            
               SL
            
            
               Uradni list Evropske unije
            
            
               C 294/52
            
         Tožba, vložena 20. septembra 2006 — Torres proti UUNT — Navisa Industrial Vinícola Española (MANSO DE VELASCO)
   (Zadeva T-259/06)
   (2006/C 294/108)
   Jezik, v katerem je bila tožba vložena: španščina
   Stranke
   
      Tožeča stranka: Miguel Torres, S.A. (Barcelona, Španija) (Zastopnika: E. Armijo Chávarri in A. Castán Pérez-Gómez, abogados)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Navisa Industrial Vinícola Española, S.A.
   Predlogi tožeče stranke
   
               —
            
            
               razveljavitev odločbe prvega senata odbora za pritožbe UUNT z dne 29. junija 2006 v zadevi R-965/2005-1;
            
         
               —
            
            
               naložitev plačila stroškov UUNT.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka
   
      Zadevna znamka Skupnosti: Besedna znamka MANSO DE VELASCO za proizvode iz razreda 33 — prijava št. 2.261.527.
   
      Imetnik znamke ali znaka, navajanega v postopku z ugovorom: Navisa Industrial Vinícola Española, S.A.
   
      Znamka ali znak, navajan v postopku z ugovorom: Španska besedna znamka VELASCO za proizvode iz razreda 33.
   
      Odločba oddelka za ugovore: Ugovoru se ugodi in prijava se zavrne.
   
      Odločba odbora za pritožbe: Zavrnitev pritožbe.
   
      Navajani tožbeni razlogi: Kršitev člena 8(1)(b) Uredbe Sveta št. 40/94 (1) zaradi tega, ker med izpodbijanimi znaki ne obstaja verjetnost zmede zaradi katere bi bili nezdružljivi.
   
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).